CELEX: 62022CN0132
Language: fi
Date: 2022-02-25 00:00:00
Title: Asia C-132/22: Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 25.2.2022 – BM ja NP v. Ministero dell'Istruzione, dell'Università e della Ricerca

23.5.2022   
            
            
               FI
            
            
               Euroopan unionin virallinen lehti
            
            
               C 207/18
            
         
      Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 25.2.2022 – BM ja NP v. Ministero dell'Istruzione, dell'Università e della Ricerca
      (Asia C-132/22)
      (2022/C 207/25)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale Amministrativo Regionale per il Lazio
      
         Pääasian asianosaiset
      
      
         Kantajat: BM ja NP
      
         Vastaaja: Ministero dell’Istruzione, dell’Università e della Ricerca
      
         Ennakkoratkaisukysymys
      
      Onko SEUT 45 artiklan 1 ja 2 kohtaa ja asetuksen (EU) N:o 492/2011 (1) 3 artiklan 1 kohdan b alakohtaa tulkittava siten, että ne ovat esteenä lain nro 205/2017 1 §:n 655 momentissa säädetyn kaltaiselle säännökselle, jonka mukaan italialaisten [taiteen, musiikin ja tanssin korkeakouluopetusta antavien] AFAM-oppilaitosten määräaikaisten ja vakituisten opettamista koskevien sopimusten tekemistä varten laadittaviin varallaololuetteloihin merkitsemistä koskevaan menettelyyn osallistuttaessa huomioon otetaan yksinomaan ehdokkaille kyseisistä kansallisista oppilaitoksista kertynyt ammatillinen kokemus, mutta ei muissa Euroopan maissa olevista samantasoisista oppilaitoksista kertynyttä kokemusta, kun huomioon otetaan kyseisen menettelyn erityinen tavoite ehkäistä kansallisia prekarisaatiota koskevaa ilmiötä, ja mikäli unionin tuomioistuin ei katso kyseisen Italian lainsäädännön olevan yleisellä tasolla ristiriidassa unionin lainsäädäntökehyksen kanssa, voidaanko kyseiseen lainsäädäntöön sisältyviä toimenpiteitä käytännössä pitää oikeasuhteisina edellä mainittuun yleisen edun mukaiseen tavoitteeseen nähden?
      
         (1)  Työntekijöiden vapaasta liikkuvuudesta unionin alueella 5.4.2011 tehty Euroopan parlamentin ja neuvoston asetus (EU) N:o 492/2011 (EUVL 2011, L 141, s. 1.).